CELEX: 62019TN0129
Language: sl
Date: 2019-02-25 00:00:00
Title: Zadeva T-129/19: Tožba, vložena 25. februarja 2019 – Necci/Komisija

6.5.2019   
            
            
               SL
            
            
               Uradni list Evropske unije
            
            
               C 155/45
            
         
      Tožba, vložena 25. februarja 2019 – Necci/Komisija
      (Zadeva T-129/19)
      (2019/C 155/54)
      Jezik postopka: francoščina
      
         Stranki
      
      
         Tožeča stranka: Claudio Necci (Bruselj, Belgija) (zastopnika: S. Orlandi in T. Martin, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za nično razglasi odločbo zaradi molka organa z dne 18. aprila 2018, s katero je bila zavrnjena njena prošnja za vključitev v skupni sistem zdravstvenega zavarovanja;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja glavni tožbeni razlog in podredni tožbeni razlog.
      V okviru glavnega tožbenega razloga trdi, da naj bi Evropska komisija kršila člen 95 Pogojev za zaposlitev drugih uslužbencev, in sicer s tem, da je zavrnila, da bi se tožečo stranko vključilo v skupni sistem zdravstvenega zavarovanja, pri čemer ni upoštevala obdobja dodatnega plačevanja prispevkov, ki ji je bilo priznano v pokojninskem sistemu institucij Unije v zameno za prenos nacionalnih pokojninskih pravic.
      Podredno, tožeča stranka uveljavlja ugovor nezakonitosti člena 95 Pogojev za zaposlitev drugih uslužbencev, in sicer ob upoštevanju člena 45 PDEU.